 Ọdún Nlọ Si Òpin: Ẹ Ṣọra Fún OníjìbìtìẸlẹtàn  End Of Year Is Fast Approaching: Beware Of 419 Fraudsters : Ìparí ọdún sún mọlé, àsikò yi ni àwọn oníjìbìtìẹlẹtàn ma nbọ sita lati ṣe iṣẹ ibi, nipa ji ja àwọn ará ilú ti kò bá funra ni olè.  Àṣà Yorùbá ni ayé àtijọ ni lati gbé àwọn ti ó bá hùwà rere ga, lati yẹ àwọn ti ó bá ṣe iṣẹ àṣe yọri si.Yorùbá ni Ọmọ ẹ o ṣe àgbàfọ, ó kó aṣọ wálé, ẹ ò ri ojú olè bi, ọpọ òbi ki bèrè bi ọmọ wọn ti ri owó mọ nitori àwọn ẹlẹtànoníjìbìtì ori ayélujára àti Òṣèlú nkó ohun ti ki ṣe ti wọn wálé.  Ẹsìn àti àṣà ayé òde òni ngbe àwọn olè àti oníjìbìtì lárugẹ.   Nitori eyi olówó ojiji pọ si láwùjọ laarin ẹni ti ó wà ni ipò giga àti ipò kékeré.  Iṣẹ Ọlọrun àti Òṣèlú ti di ọnà ti èniyàn fi le di olówó lojiji.  Ọpọ ọmọ ilé-iwé giga ti kò ti ilé-ọlọrọ, tàbi ilé Òṣèlú jade, ti yi si olè jijà lori ayélujára ju pé ki wọn di gun jalè.Ni ayé àtijọ, bi ọdún bá dé, olè jija pẹlú ipá ló wọpọ, ṣùgbọn ni ayé òde òni iwà ẹtàn ti a mọ si oníjìbìtì pàtàki ni ori ayélujára ló wọpọ.  Ó ti pẹ ti ẹtànjibiti ori ayélujára ti bẹrẹ ṣùgbọn, irú àsikò yi ni àwọn oníjìbìtì ma nko ọpọ iwe lori ayélujára si ẹgbẹgbẹrún èniyàn ni àgbáyé pẹlú èrò lati jẹ nibi ti wọn kò ṣe si.   Ẹni ti kò bá funra á jábọ si wọn lọwọ, nitori eyi ẹ ṣọra fún àdàmọdi iwé lati ilé-ifowó-pamọ tàbi ọdọ ẹni ti ẹ kò mọ. 